《寄答张五丈师夔明府》
宋代·张颉

旧令龙溪有去思，移家喜与土风宜。人传张籍妙乐府，我识王维真画师。

火米夏收畬稻早，海椒春放瘴花迟。客查不到天无雁，赖有輶轩可寄诗。

作者简介：鼎州桃源人，祖籍江宁，字仲举。张颙弟。仁宗皇祐元年进士。调江陵推官。岁饥，朝廷遣使安抚，因条献十事，救荒卓有成效。知益阳县，召土人耕垦，御蛮有方。后历任监司及知州，所至及严致理。哲宗时累官户部侍郎。苏辙以其深文狡狯而论之九罪，执政以为虽无德而有才，不报。逾年，以宝文阁待制出任河北都转运使，移知瀛州。湖北溪瑶叛，复徙知荆南，至都门暴卒。